**EELNÕU**

Abja-Paluoja 2025 nr

[**Projekteerimistingimuste andmine**](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) **detailplaneeringu**

**puudumisel (Päidre küla, Pähkli vkt 12)**

Indrek Sitska on esitanud ehitisregistri (EHR) kaudu taotluse projekteerimistingimuste saamiseks Viljandi maakonnas Mulgi vallas Päidre külas Pähkli vkt 12 (katastritunnus 48001:001:0160 ) kinnistule üksikelamu (ehr kood 121435122) ehitamiseks. Soovitakse ehitada üksikelamu ehitusaluse pinnaga ca 100 m2. Detailplaneering antud piirkonnas puudub. Alal kehtib Halliste Vallavolikogu 15.12.2010. a otsusega nr 35 kehtestatud Halliste valla üldplaneering. Taotluse eest on tasutud riigilõiv riigilõivuseaduses sätestatud korras.

Üksikelamu ehitamine ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik. Samuti ei kuulu tegevus Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kehtestatud loetelude hulka, mille korral tuleb anda keskkonnamõju hindamise vajalikkuse eelhinnang selle kohta, kas tegevusel on oluline keskkonnamõju.

Mulgi Vallavalitsuse ……….2025 korraldusega nr „Projekteerimistingimuste andmine detailplaneeringu puudumisel avatud menetlusena (Päidre küla Pähkli vkt 12)“ ning lähtudes ehitusseadustiku § 31 lõikest 1 korraldas Mulgi Vallavalitsus Mulgi vallas Päidre külas Pähkli vkt 12 kinnistule üksikelamu ehitamiseks projekteerimistingimuste andmise avatud menetlusena.

Ehitusseadustiku § 31 lõike 4 punkti 2 alusel avaldas Mulgi Vallavalitsus projekteerimistingimuste eelnõu arvamuse avaldamiseks info Mulgi valla kodulehel <https://mulgivald.ee/projekteerimistingimused-avatud-menetlusena> ning kohalikus maakondlikus lehes Sakala. Ettepanekute laekumiste tähtajaks laekus arvamusi projekteerimistingimuste eelnõule järgmiselt:……………

Nende asutuste ja kinnisasjade omanike puhul, kes tähtaegselt projekteerimistingimuste eelnõu kohta kooskõlastust ei esitanud või arvamust ei avaldanud ega taotlenud tähtaja pikendamist, loetakse projekteerimistingimuste eelnõu kooskõlastatuks või eeldatakse, et arvamuse andjad ei soovinud projekteerimistingimuste eelnõu kohta arvamust avaldada (alus EhS § 31 lõige 6).

Mulgi Vallavalitsus ei ole projekteerimistingimuste menetluse käigus tuvastanud EhS § 32 kohaseid projekteerimistingimuste andmisest keeldumise aluseid vastavalt EhS § 33 lõikele 1.

Võttes aluseks ehitusseadustiku § 31 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 5 punkti 1,

Mulgi Vallavalitsus annab k o r r a l d u s e:

1. Määrata projekteerimistingimused Viljandi maakonnas Mulgi vallas Päidre külas Pähkli vkt 12 (katastritunnus 48001:001:0160 ) kinnistule üksikelamu (ehr kood 121435122) ehitamiseks vastavalt Lisa 1.
2. Valla ehitus- ja majandusspetsialistil korraldada haldusakti andmete esitamine EHR-is.
3. Korraldus jõustub teatavaks tegemisest.
4. Käesoleva korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

(allkirjastatud digitaalselt)

Dmitri Orav (allkirjastatud digitaalselt)

vallavanem

Milja Janson

vallasekretär

Saata: 1) ehitus- ja majandusspetsialist Arvids Tisler [arvids.tisler@mulgivals.ee](mailto:arvids.tisler@mulgivals.ee)

2)  indreksitska@gmail.com